Esko Liukkonen

Esko Liukkonen (s. 1941)Esko Liukkonen: Experimental studies on the level structures of some spherial even-even nuclei (1971) Väitöskirja, Helsingin yliopisto. Kansalliskirjasto Finna. Viitattu 15.6.2021.  on suomalainen fyysikko ja emeritusprofessori. Hän oli Jyväskylän yliopistossa fysiikan professorina 2000–2003. Aiemmin hän toimi Jyväskylän yliopiston fysiikan laitoksella tutkijana, laboratorioinsinöörinä ja yli-insinöörinä. Hän oli lisäksi Jyväskylän yliopiston dosentti. Fyysikkona Liukkonen erikoistui kokeelliseen ydinfysiikkaan.

 Akateeminen ura 
Esko Liukkonen opiskeli fysiikkaa Helsingin yliopistossa ja valmistui 1966 filosofian kandidaatiksi. Opiskeluaikanaan hän toimi opiskelijajärjestö Limes ry:ssä opintoyhteistyötoimikunnassa ja fysiikan opintoneuvojana sekä Helsingin yliopiston ylioppilaskunnan edustajistossa ja v. 1968 HY:n hallituksessaLimes ry:n toimintakertomus vuodelta 1966 (PDF). Limes ry, 1966. Viitattu 15.6.2021. . Liukkonen oli mukana aloittamassa Limes ry:n oppimateriaalien julkaisemista ja perustamassa Limes ry:n kirjakauppaa. Vuonna 1968 hän laati fysiikan harjoitustöitä varten oppikirjan Tulostenkäsittely ja virhearvio fysiikan harjoitustöissä.Esko Liukkonen: Tulostenkäsittely ja virhearvio fysiikan harjoitustöissä Helsinki: Limes, 1968. Kansalliskirjasto Finna. Viitattu 15.6.2021. 

Liukkonen väitteli Helsingin yliopistossa filosofian tohtoriksi vuonna 1971 kokeellisen ydinfysiikan alalta. Pääasiallisen uransa hän kuitenkin teki Jyväskylän yliopistossa, jonne hän siirtyi valmistumisen jälkeen vuonna 1972.Professor Esko Liukkonen retired (2003), s. 2. (PDF). Accelerator News, 11. vuosikerta, nro 2, elokuu 2003. Viitattu 15.6.2021.  Hän aloitti uransa Jyväskylässä laboratorioinsinöörinä ja tutkijana. Esko Liukkonen oli eräs keskeisiä henkilöitä, jotka vastasivat fysiikan laitoksen hiukkaskiihdyttimien kunnossapidosta ja käytön valvonnasta. Aluksi hän työskenteli Jyväskylässä Nisulankadulla fysiikan vanhassa laitosrakennuksessa sijainneen alkuperäisen syklotronin parissa.JYFL Annual Report 2003, s. 4.  Fysiikan laitos, Jyväskylän yliopisto. 2004. Teoksen verkkoversio Viitattu 15.6.2021.  Hän johti laitoksen ensimmäisen kiihdyttimen (alun perin Ruotsista hankittu minikiihdytin MC20) ja sen ympärille muodostuneen Kiihdytinlaboratorion rakennustyötä vuodesta 1973 lähtien oltuaan ensin vierailevana tutkijana  1972–73  Tanskasta Niels Bohr Instituutissa.Juha Äystö & Rauno Julin: Pesulan kellarista EU:n laatulaboratorioksi (2015), s. 33-34. Teoksessa Mari Heikkilä (toim.) Sattumaa, haperotatteja ja keltainen syklotroni. Jyväskylä: Jyväskylän yliopisto, 2015  

Vuosina 1978–79 Liukkonen oli vierailevana tutkijana Michiganin osavaltionyliopistossa, USA:ssa osallistuen maailman ensimmäisen suprajohtavan syklotronin suunnitteluun ja rakentamiseen.

Vuosina 1987–1992 Liukkonen johti fysiikan laitoksen uuden  K130-hiukkaskiihdytimen rakentamista, joka sijoitettiin Kiihdytinlaboratorion uusiin tiloihin Ylistönrinteellä. Koko fysiikan laitos muutti  Ylistönrinteelle vuonna 1996. K130-kiihdytin on ollut toiminnassa  vuodesta 1992 lähtien.JYFL Annual Report 2001, s. 7. Fysiikan laitos, Jyväskylän yliopisto. 2002. Teoksen verkkoversio Viitattu 15.6.2021.  Liukkonen toimi kiihdytinlaboratorion teknisenä johtajana vuodesta 1993 alkaen.Filosofian tohtori Esko Liukkonen... Helsingin Sanomat, 5.10.2000. (maksullinen artikkeli). Viitattu 15.6.2021. 

Vuonna 2000 Liukkonen nimitettiin fysiikan professoriksi Jyväskylän yliopistoon ja hän aloitti virassaan marraskuussa 2000. Professuurin alaksi määriteltiin kiihdytinfysiikka ja kiihdytinteknologia.JYFL Annual Report 2000, s. 5.  Fysiikan laitos, Jyväskylän yliopisto. 2001. Teoksen verkkoversio Viitattu 15.6.2021.  Hän toimi syklotronilla ja kiihdytinlaitteistoilla  työskentelevän tutkimusryhmän vetäjänä ydin- ja kiihdytinpohjaisen fysiikan tutkimusalueella.JYFL Annual Report 2000, s. 33. Virkansa puolesta Liukkonen kuului myös Fysiikan laitoksen johtoryhmään.JYFL Annual Report 2000, s. 35.

Kun Liukkosesta tuli professori, kiihdyttimen avulla tutkittiin muun muassa raskaiden atomiydinten ominaisuuksia uusien kiihdytinpohjaisten menetelmien avulla. Tarkasteltavana olivat sekä erittäin neutronivajaat että neutronirikkaat ytimet. Vuonna 2000 Jyväskylän yliopiston kiihdytinlaboratorioon teki tutkimusvierailun noin 200 fyysikkoa ulkomailta ja kiihdytinlaitteistolla tehtiin vuoden aikana 52 koetta.JYFL Annual Report 2000, s. 6. Tutkijat tekivät kokeellista ydinfysiikan tutkimusta. Hiukkaskiihdyttimellä oli aiemmin pystynyt kiihdyttämään vain positiivisesti varautuneita hiukkasia, mutta hiljattain oli aloitettu negatiivisesti varautuneiden vetyionien kiihdyttäminen. Laitteiston muutostyöt tehtiin toukokuusta 2000 alkaen ja syklotroni otettiin jälleen käyttöön kesällä. Hiukkaskiihdyttimen lisäksi ioneja voitiin tuottaa myös 14 GHz:n ECR-ionilähteen avulla.

Professori Liukkonen jäi eläkkeelle virastaan heinäkuun lopussa 2003.JYFL Annual Report 2003, s. 62.

 Lähteet 

 Aiheesta muualla 
 Anu Kankainen: Emeritusprofessori Juha Äystö, pesulan kellarista kansainvälisiin kiihdytinlaboratorioihin (14.2.2018) blogs.helsinki.fi.

Luokka:Suomalaiset fyysikot
Luokka:Suomalaiset professorit
Luokka:Vuonna 1941 syntyneet
Luokka:Jyväskylän yliopiston professorit
Luokka:Elävät henkilöt